100. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 165 της 25 Ιαν./26 Φεβρ. 1980 (ΦΕΚ Α΄ 46) Περί όρων και προϋποθέσεων δημιουργίας χώρων σταθμεύσεως αυτοκινήτων εις περιοχάς εντός της Μείζονος Περιοχής Πρωτευούσης. Άρθρ.1.-1.Εις την περιοχήν της Μείζονος Περιοχής Πρωτευούσης και εντός των Διοικητικών ορίων των Δήμων Αγ. Βαρβάρας, Αγ. Αναργύρων, Αγ. Δημητρίου, Αγ. Ιωάννου Ρέντη, Αιγάλεω, Αγ. Παρασκευής, Αθηναίων, Αλίμου, Αμαρουσίου, Αργυρουπόλεως, Αχαρνών, Βύρωνος, Γαλατσίου, Γλυφάδας, Δάφνης, Δραπετσώνος, Ζωγράφου, Ηλιουπόλεως, Ηρακλείου, Καλλιθέας, Καισαριανής, Κερατσινίου, Κηφισίας, Κορυδαλλού, Μοσχάτου, Ν. Φαλήρου, Ν.Σμύρνης, Ν.Φιλαδελφείας, Ν. Ιωνίας, Ν. Λιοσίων, Νικαίας, Πειραιώς, Περιστερίου, Πετρουπόλεως, Περάματος, Π. Φαλήρου, Ταύρου, Υμηττού, Χαϊδαρίου, Χαλανδρίου, Χολαργού ως και των Κοινοτήτων Ανοίξεως, Βάρης, Βούλας, Βουλιαγμένης, Βριλησσίων, Δροσιάς, Εκάλης, Ερυθραίας, Λυκοβρύσεως, Μεταμορφώσεως, Μελισσίων, Ν. Πεντέλης, Ν. Χαλκηδόνος, Ν. Ψυχικού, Π. Πεντέλης, Πεύκης, Παπάγου, Σταμάτας, Φιλοθέης, και Ψυχικού, επιβάλλεται η κατά τον Νόμ. 960/79 εξασφάλισις χώρου σταθμεύσεως αυτοκινήτων κατά τα ειδικώτερον υπό των διατάξεων του παρόντος οριζόμενα. Άρθρ.2.-Εντός της κατά το προηγούμενον άρθρον περιοχής: 1.Δεν επιτρέπεται η δημιουργία χώρων σταθμεύσεως αυτοκινήτων εφ' όσον αι είσοδοι ή έξοδοι αυτών ευρίσκονται επί οδών πλάτους μικροτέρου των 7,50 μ. του πλάτους τούτου μετρουμένου από οικοδομικής σε οικοδομική γραμμή, προστιθεμένης τυχόν οπισθοχωρήσεως του ισογείου του κτιρίου, μόνον δια το οικόπεδον εφ' ου η οπισθοχώρησις. Το ως άνω πλάτος οδού μετράται κατά την θέσιν εισόδου και εξόδου του χώρου σταθμεύσεως και επί μήκους προσόψεως 6 μέτρων. 2.Δεν επιτρέπεται η δημιουργία χώρων σταθμεύσεως αυτοκινήτων αριθμού θέσεων μεγαλυτέρου του απαιτουμένου δια τα υπ' αυτών εξυπηρετούμενα κτίρια, εφ' όσον αι είσοδοι ή έξοδοι των χώρων τούτων ευρίσκονται επί πεζοδρόμων. Τα υπό των εν λόγω χώρων σταθμεύσεως εξυπηρετούμενα κτίρια δέον όπως ευρίσκωνται επί γηπέδων εχόντων πρόσωπον αποκλειστικώς και μόνον επί των αυτών μετά των χώρων σταθμεύσεως πεζοδρόμων. 3.Δεν επιτρέπεται η δημιουργία χώρων σταθμεύσεως αυτοκινήτων, χωρητικότητος μεγαλυτέρας των 15 θέσεων εις απόστασιν μικροτέραν των 30 μ. εκ σηματοδοτουμένου κόμβου και εφ' όσον αι είσοδοι ή έξοδοι αυτών ευρίσκονται επί της κυρίως οδού δια την οποίαν επεβλήθη η σήμανσις. Η ως άνω απόστασις μετράται εκ του άξονος της πλησιεστέρας εισόδου ή εξόδου του σταθμού και μέχρι του πλησιεστέρου σηματοδότου παρά τον κόμβον. 4.Δεν επιτρέπεται η δημιουργία χώρων σταθμεύσεως αυτοκινήτων χωρητικότητος μικροτέρας των 15 θέσεων, εφ' όσον αι είσοδοι ή έξοδοι αυτών ευρίσκονται επί των οδών των σημειουμένων δια εστιγμένης γραμμής, ως εμφαίνεται εις τα υπό του Γενικού Διευθυντού της Γενικής Διευθύνσεως Οικισμού τεθεωρημένα δια της υπ' αριθ. Γ.943/1980 πράξεως αυτού υπ' αριθ. 1 και 2, πρωτότυπα διαγράμματα υπό κλίμακα 1:10.000, των οποίων συνοπτικά αντίγραφα δημοσιεύονται μετά του παρόντος. Άρθρ.3.-1.Ειδικώτερον δια την έκδοσιν οικοδομικής αδείας τηρουμένων των διατάξεων του ως άνω άρθρ. 2, απαιτείται περαιτέρω έγκρισις της αρμοδίας Διευθύνσεως Πολεοδομικών μελετών της Γενικής Διευθύνσεως Οικισμού δια την δημιουργίαν χώρων σταθμεύσεως αυτοκινήτων εις τας οριζομένας κατωτέρω περιπτώσεις. α)Δια χώρους σταθμεύσεως αυτοκινήτων χωρητικότητος μεγαλυτέρας των 100 αυτοκινήτων. β)Δια χώρους σταθμεύσεως αυτοκινήτων χωρητικότητος μεγαλυτέρας των 40 αυτοκινήτων εντός: Β1.Της Κεντρικής Περιοχής Αθηνών της περικλειομένης υπό των οδών: Αλεξάνδρας, Ιουλιανού, Κωνσταντινουπόλεως, Χαμοστέρνας, Λαγουμιτζή, Υμηττού, Πεντέλης, (περιλαμβανομένων και των χώρων σταθμεύσεως των εχόντων εισόδους ή εξόδους επί των οδών αυτών), ως η περιοχή αύτη εμφαίνεται δια συνεχούς γραμμής εις το διάγραμμα υπ' αριθ. 1 της παρ. 4 του ως άνω άρθρ. 2. Β2.Της Κεντρικής Περιοχής Πειραιώς της περικλειομένης υπό των οδών: Βασ. Σοφίας, Μπουμπουλίνας, Βασ. Κων/νου, Σκουζέ, Φίλωνος, Φιλελλήνων, Ακτή Μιαούλη, Ακτή Ποσειδώνος, Ακτή Καλλιμασιώτη, Αλιπέδου, Διστόμου, Βασ. Κων/νου, Ελευθ. Βενιζέλου, Βασ. Σοφίας, (περιλαμβανομένων και των χώρων σταθμεύσεως των εχόντων εισόδους ή εξόδους επί των οδών αυτών) ως η περιοχή αύτη εμφαίνεται δια συνεχούς γραμμής εις το διάγραμμα υπ' αριθ. 2 της παρ. 4 του ως άνω άρθρ. 2. 2.Εις τας περιπτώσεις ακινήτων τα οποία εμπίπτουν εις τας απαγορεύσεις δημιουργίας χώρων σταθμεύσεως, ως αύται καθορίζονται υπό των διατάξεων του άρθρ. 2 του παρόντος, ως και εις τας περιπτώσεις ακινήτων εις τα οποία δεν χορηγείται η κατά τας διατάξεις του παρόντος άρθρου έγκρισις δημιουργίας χώρου σταθμεύσεως, εφαρμόζεται η περίπτωσις β ή γ της παρ. 2 του άρθρ. 1 του Νόμ. 960/1979 «περί επιβολής υποχρεώσεων προς δημιουργίαν χώρων σταθμεύσεως κ.λπ.». Άρθρ.4.-1.Ειδικαί διατάξεις δια των οποίων επιβάλλονται εις συγκεκριμένας περιοχάς ή τμήματα αυτών ή συγκεκριμένας θέσεις, πλατείας οδούς ή πεζοδρόμους ή και μεμονωμένα οικόπεδα, εντός της κατά το άρθρ. 1 του παρόντος περιοχής, πρόσθετοι περιορισμοί ή απαγορεύσεις ως προς την δημιουργίαν χώρων σταθμεύσεως αυτοκινήτων, κατισχύουν των διατάξεων του παρόντος. 2.Από της εκδόσεως του παρόντος καταργείται πάσα διάταξις αντικειμένη εις τας διατάξεις αυτού. (Μετά τη σελ. 294,436) Σελ. 294,437 Τεύχος 726-Σελ.23 Σχέδια Πόλεων 23.Δ.α.100 23.Δ.α.100 Σχέδια Πόλεων 